**Zalaszentgrót Város Önkormányzata Képviselő-testületének 7/2025. (V. 30.) önkormányzati rendelete**

**a 2024. évi költségvetés végrehajtásáról és a 2024. évi költségvetési maradvány jóváhagyásáról**

[1] A települési önkormányzatoknak törvényi kötelezettségük a költségvetés végrehajtásáról szóló zárszámadási rendelet megalkotása, melyet a jegyző készít elő és a polgármester terjeszti a képviselő-testület elé. A zárszámadás tartalmazza a költségvetés végrehajtását, összeveti a költségvetési rendeletben tervezett és a ténylegesen megvalósult bevételeket és kiadásokat. A zárszámadás elfogadása mindig a költségvetési év lezárása után történik, és legkésőbb a költségvetési évet követő ötödik hónap utolsó napjáig hatályba kell, hogy lépjen.

[2] Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 91. §-ában meghatározott feladatkörében eljárva a 2024. évi költségvetés végrehajtásáról és a 2024. évi költségvetési maradvány jóváhagyásáról a következőket rendeli el:

*I. Fejezet*

*A 2024. évi kiemelt előirányzatok teljesítésének jóváhagyása*

**1. §**

(1) Zalaszentgrót Város Önkormányzatának Képviselő-testülete (a továbbiakban: képviselő-testület) a 2024. évi költségvetés végrehajtásáról szóló beszámolót az 1. mellékletnek megfelelően

*a)* 1.828.745 e Ft költségvetési működési bevétellel

*b)* 61.532 e Ft költségvetési felhalmozási bevétellel

*c)* 555.732 e Ft finanszírozási bevétellel

*d)* **2.446.009 e Ft összes bevétellel**

*e)* 1.879.255 e Ft eFt költségvetési működési kiadással

*f)* 203.263 e Ft költségvetési felhalmozási kiadással

*g)* 26.598 e Ft finanszírozási kiadással

*h)* **2.109.116 e Ft összes kiadással**

*i)* **336.893 e Ft költségvetési maradvánnyal, amelyből felhalmozási: 61.513 e Ft, működési: 275.380 e Ft**

jóváhagyja.

(2) A képviselő-testület az önkormányzat működést-felhalmozást bemutató mérlegét az 2. mellékletben foglaltaknak megfelelően fogadja el.

(3) A képviselő-testület az önkormányzat és az általa fenntartott intézmények költségvetési és finanszírozási bevételi és kiadási előirányzatának teljesítését a 3. mellékletben és a 4. mellékletben foglaltaknak megfelelően jóváhagyja.

**2. §**

A képviselő-testület a beruházási kiadások teljesítését 85.575 e Ft főösszegben, valamint annak célonkénti részletezését az 5. mellékletben foglaltak szerint elfogadja.

**3. §**

A képviselő-testület a felújítási kiadások teljesítését 67.362 e Ft főösszegben, valamint annak célonkénti részletezését a 6. mellékletben foglaltak szerint elfogadja.

**4. §**

Az önkormányzat és az intézmények foglalkoztatottainak létszámát a 7. melléklet tartalmazza.

**5. §**

Az önkormányzat által 2024.évben nyújtott közvetett támogatásokat a 8. melléklet tartalmazza.

**6. §**

A képviselő-testület a működési célú támogatások államháztartáson kívülre nyújtott összegét 156.245 e Ft-ban, a működési célú támogatások államháztartáson belülre nyújtott összegét 184.012 e Ft-ban, a felhalmozási célú támogatások államháztartáson belülre adott összegét 47.860 e Ft-ban, a felhalmozási célú pénzeszköz átadások összegét államháztartáson kívülre 2.466 e Ft-ban állapítja meg és a 9. melléklet szerint fogadja el.

**7. §**

Az Európai uniós támogatással megvalósuló projektek 2024. évi tervezett és teljesített költségeit, valamint finanszírozási forrásait a 10. melléklet tartalmazza.

**8. §**

(1) Az önkormányzat 2024. évi mérlegfőösszege 9.666.960 e Ft, amelynek részletezését – a 4/2013.(I.11.) Korm. rendelet előírásai szerint - a 11. melléklet mutatja be.

(2) Az önkormányzat 2024. december 31-i állapot szerinti vagyonát a – a 2011. évi CXCVI. tv előírásai szerinti csoportosításban - a 12. melléklet tartalmazza.

(3) Az önkormányzat 2024. évre vonatkozó eredmény kimutatását a 13. melléklet tartalmazza.

*II. Fejezet*

*Adósságszolgálat, több évre szóló kötelezettségvállalás*

**9. §**

Az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet előírásai alapján Zalaszentgrót Város Önkormányzata a 7/2024. (II. 14.) határozatában a következő évekre vonatkozóan több évre szóló kötelezettségvállalásról nem döntött.

*III. Fejezet*

*A 2024. évi költségvetési maradvány jóváhagyása*

**10. §**

A képviselő-testület az önkormányzat és az általa fenntartott intézmények költségvetési maradványát 336.893 e Ft összegben, a 14. mellékletben foglalt részletezésnek megfelelően elfogadja.

**11. §**

A költségvetési maradvány 2025. évi előirányzatokon történő átvezetéséről az önkormányzat jegyzője és az intézményvezetők gondoskodnak.

**12. §**

Az önkormányzat 2024. évi nyitó és záró pénzkészletének változását a 15. melléklet tartalmazza.

**13. §**

Ez a rendelet a kihirdetést követő napon lép hatályba.

|  |  |
| --- | --- |
| **Baracskai József** polgármester | **Dr. Simon Beáta** jegyző |

A rendelet 2025. május 30. napján kihirdetésre került.

**Dr. Simon Beáta**

jegyző

*1. melléklet a 7/2025. (V. 30.) önkormányzati rendelethez*

(A melléklet szövegét a(z) 1.mell.mérleg.pdf elnevezésű fájl tartalmazza.)

*2. melléklet a 7/2025. (V. 30.) önkormányzati rendelethez*

(A melléklet szövegét a(z) 2.mell.műk.,fejl.c.bev.kiad..pdf elnevezésű fájl tartalmazza.)

*3. melléklet a 7/2025. (V. 30.) önkormányzati rendelethez*

(A melléklet szövegét a(z) 3.mell.bevételek.pdf elnevezésű fájl tartalmazza.)

*4. melléklet a 7/2025. (V. 30.) önkormányzati rendelethez*

(A melléklet szövegét a(z) 4.mell.kiadások.pdf elnevezésű fájl tartalmazza.)

*5. melléklet a 7/2025. (V. 30.) önkormányzati rendelethez*

(A melléklet szövegét a(z) 5.mell.beruházási kiadások.pdf elnevezésű fájl tartalmazza.)

*6. melléklet a 7/2025. (V. 30.) önkormányzati rendelethez*

(A melléklet szövegét a(z) 6.mell.felújítások.pdf elnevezésű fájl tartalmazza.)

*7. melléklet a 7/2025. (V. 30.) önkormányzati rendelethez*

(A melléklet szövegét a(z) 7.mell. létszám int. és állománycsop..pdf elnevezésű fájl tartalmazza.)

*8. melléklet a 7/2025. (V. 30.) önkormányzati rendelethez*

(A melléklet szövegét a(z) 8.mell. közvezett tám.pdf elnevezésű fájl tartalmazza.)

*9. melléklet a 7/2025. (V. 30.) önkormányzati rendelethez*

(A melléklet szövegét a(z) 9. mell. átadott pénzeszk.,támogatások.pdf elnevezésű fájl tartalmazza.)

*10. melléklet a 7/2025. (V. 30.) önkormányzati rendelethez*

(A melléklet szövegét a(z) 10.mell. EU-s tám.fejl..pdf elnevezésű fájl tartalmazza.)

*11. melléklet a 7/2025. (V. 30.) önkormányzati rendelethez*

(A melléklet szövegét a(z) 11.mell. vagyonkimutatás.pdf elnevezésű fájl tartalmazza.)

*12. melléklet a 7/2025. (V. 30.) önkormányzati rendelethez*

(A melléklet szövegét a(z) 12.mell. vagyonkimutatás.pdf elnevezésű fájl tartalmazza.)

*13. melléklet a 7/2025. (V. 30.) önkormányzati rendelethez*

(A melléklet szövegét a(z) 13.mell. konszolidált eredménykimutatás.pdf elnevezésű fájl tartalmazza.)

*14. melléklet a 7/2025. (V. 30.) önkormányzati rendelethez*

(A melléklet szövegét a(z) 14.mell. költségvetési maradvány.pdf elnevezésű fájl tartalmazza.)

*15. melléklet a 7/2025. (V. 30.) önkormányzati rendelethez*

(A melléklet szövegét a(z) 15.mell. pénzeszk.egyeztetés.pdf elnevezésű fájl tartalmazza.)

Általános indokolás

Az államháztartásról szóló 2011. évi CXCV. törvény 91. § (1) bekezdése alapján a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül hatályba lépjen.

Részletes indokolás

**Az 1. §-hoz**

A rendelet 1.§-a a 2024. évi költségvetés végrehajtásáról szóló beszámolónak az 1. mellékletre, az önkormányzat működést-felhalmozást bemutató mérlegének a 2. mellékletre, az önkormányzat és az általa fenntartott intézmények költségvetési és finanszírozási bevételi, valamint kiadási előirányzatai teljesítésének a 3. és 4. mellékletekre utalással való elfogadását tartalmazza.

**A 2. §-hoz**

A rendelet 2.§-a a beruházási kiadások teljesítésének, valamint azok célonkénti részletezésének az 5. mellékletre utalással való elfogadását tartalmazza.

**A 3. §-hoz**

A rendelet 3. §-a a felújítási kiadások teljesítésének, valamint azok célonkénti részletezésének az 6. mellékletre utalással való elfogadását tartalmazza.

**A 4. §-hoz**

A rendelet 4. §-a az önkormányzat és az intézmények foglalkoztatottjainak létszámát a 7. mellékletre utalással tartalmazza.

**Az 5. §-hoz**

A rendelet 5.§-a az önkormányzat által 2024. évben nyújtott közvetett támogatásokat a 8. mellékletre utalással tartalmazza.

**A 6. §-hoz**

A rendelet 6.§-a a működési célú támogatások államháztartáson kívülre nyújtott összegének, a működési célú támogatások államháztartáson belülre nyújtott összegének, a felhalmozási célú pénzeszköz átadások összegének államháztartáson kívülre, valamint a felhalmozási célú támogatás államháztartáson belülre átadott összegének megállapítását, és a 9. mellékletre utalással való elfogadását tartalmazza.

**A 7. §-hoz**

A rendelet 7.§-a az Európai uniós támogatással megvalósuló projektek 2024. évi tervezett és teljesített költségeit, valamint finanszírozási forrásait a 10. mellékletre utalással tartalmazza.

**A 8. §-hoz**

A rendelet 8.§-a az önkormányzat 2024. évi mérlegfőösszegét, annak részletezését, az önkormányzat 2024. december 31-i állapot szerinti vagyonát, valamint az önkormányzat 2024. évre vonatkozó eredmény-kimutatását a 11., 12. és a 13. mellékletekre utalással tartalmazza.

**A 9. §-hoz**

A rendelet 9.§-a annak részletezését tartalmazza, hogy az Önkormányzat a következő évekre vonatkozóan több évre szóló kötelezettségvállalásról nem döntött.

**A 10. §-hoz**

A rendelet 10. §-a az önkormányzat és az általa fenntartott intézmények költségvetési maradványának a 14. mellékletre utalással való elfogadását tartalmazza.

**A 11. §-hoz**

A rendelet 11.§-a a költségvetési maradvány 2025. évi előirányzatokon történő átvezetéséről rendelkezik.

**A 12. §-hoz**

A rendelet 12.§-a az önkormányzat 2024. évi nyitó és záró pénzkészletének változását a 15. mellékletre utalással tartalmazza.

**A 13. §-hoz**

A rendelet 13.§- a a rendelet hatályba lépéséről rendelkezik.